CELEX: 62015CN0280
Language: et
Date: 2015-06-10 00:00:00
Title: Kohtuasi C-280/15: Eelotsusetaotlus, mille esitas Harju Maakohus (Eesti) 10. juunil 2015 – Irina Nikolajeva versus OÜ Multi Protect

10.8.2015   
            
            
               ET
            
            
               Euroopa Liidu Teataja
            
            
               C 262/11
            
         Eelotsusetaotlus, mille esitas Harju Maakohus (Eesti) 10. juunil 2015 – Irina Nikolajeva versus OÜ Multi Protect
   (Kohtuasi C-280/15)
   (2015/C 262/15)
   Kohtumenetluse keel: eesti keel
   
      Eelotsusetaotluse esitanud kohus
   
   Harju Maakohus
   
      Põhikohtuasja pooled
   
   
      Hageja: Irina Nikolajeva
   
      Kostja: OÜ Multi Protect
   
      Eelotsuse küsimused
   
   Esitatakse nõukogu 26. veebruari 2009. aasta määruse (EÜ) nr 207/2009 (1) ühenduse kaubamärgi kohta (kodifitseeritud versioon) tõlgendamiseks järgmised eelotsuse küsimused:
   
               1)
            
            
               kas ühenduse kaubamärkide kohus peab tegema artikli 102 lõikes 1 ette nähtud korralduse ka olukorras, kus hageja seda oma nõuetega ei taotle ja pooled ei väida, et kostja oleks rikkunud ühenduse kaubamärgiga seotud õigusi või ähvardanud neid rikkuda pärast teatavat minevikus olevat kuupäeva, või on vastava sisuga nõude ja asjaolu esitamata jätmine „eripõhjus” viidatud sätte esimese lause tähenduses;
            
         
               2)
            
            
               kas artikli 9 lõiget 3 tuleb tõlgendada nii, et ühenduse kaubamärgi omanik saab nõuda kolmandalt isikult kaubamärgiga identse tähise kasutamise eest ajavahemikul alates kaubamärgi taotluse avaldamisest kuni kaubamärgi registreerimise avaldamiseni üksnes mõistlikku kompensatsiooni artikli 9 lõike 3 teise lause alusel, mitte aga rikkumise teel saadu hariliku väärtuse ja kahju hüvitamist, ning ajavahemikul kuni kaubamärgi taotluse avaldamiseni puudub ka mõistliku kompensatsiooni nõudeõigus;
            
         
               3)
            
            
               mis laadi kulutusi ja muid hüvitisi hõlmab mõistlik kompensatsioon artikli 9 lõike 3 teise lause alusel, sh kas ja millistel asjaoludel võib sellega olla hõlmatud kaubamärgiomaniku mittevaralise kahju hüvitis?
            
         
      (1)  ELT L 78, lk 1